Odense Adresse-Contoirs Efterretninger, 1836-05-22
J Præsidentens, Prof. Schouws Sygdom fungerede atter Vicepræsidenten, Stiftamtmand Rosenørn, i Mødet den 3 Mai, og tilkjendegav, at der var indkommet et Andragende fra Hemmet Sogns Beboere, hvori de protestere mod Forhøielse af Skolelæreres Løn, hvilket Andragende vilde blive henlagt i Læseværelset. Sagerne angaaende et Udkast til Forhøielse af den Birkedommerne paa de Kongelige Godser ved Fr. 4 Novbr. 1720 tillagte Godtgjørelse af 2 s. pr. Td. Hartkorn, istedet for Dommerkorn, og betræffende et Lovudkast til nærmere Bestemmelse og Grosserernes Handelsret, bleve foreløbigen diskuterede. Et af Assessor With indgivet Forslag om Anskaffelse af Rednings=Baade ønskede han afgivet til den Kommittee, der skal afgive Betænkning over Udkastet til en Forordning angaaende Strandings-Tilfælde. Justitsraad Fielstrup oplæste derefter et Forslag til en Filialbanks Oprettelse i Viborg. Kommissarius bemærkede herpaa, at efter den Nationalbanken, forundte Octroi, vil en Filialbanks Oprettelse ikke kunne være Gienstand for en kongelig befaling, men at Hs. Majestæt vel kunde foranledige, at Bankbestyrelsen tog Spørgs ge. maalet under Overveielse. Der har tidligere været andraget paa Filialbanker i Jylland, men Bankbestyrelsen har ei troet at kunne indlade sig herpaa, da Banken kun modtog faa Begjæringer om Laan fra Jylland, og Laan paa Varer allene kunde tilstaaes, naar disse kunde tages under Bankens Lukkelse, altsaa ikke uden for det Sted, hvor Filialbanken blev etableret. Til en Yttring af Proponenten, at Jngen af Jyllands Jndvaanere har Sæde i Bankbestyrelsen, meente han ikke, at nogen Forandring kunde skee med Octroyen af 4 Juli 1818 §40, der bestemmer, at Banken skal have sit Sæde og sin Bestyrelse samlet i Kjøbenhavn. Det vedtoges derefter eenstemmig, at en Kommittee skulde nedsættes herover. Prokurator Westerbye oplæste ligeledes et Forslag til en Filialbanks Oprettelse i Aalborg, som han havde modtaget fra Overauditeur, Bye= og Herredsfogod Lassen i Frederikshavn. Her yttres, at da Kongen paa en Maade frasagde sig al Jndblanding i Nationalbankens Bestyrelse, maatte han vel forudsætte, at den vilde have et aabent Øie for hele Statens Jnteresse og af egen Drift udvikle en gavnlig Virksomhed. Fremdeles meente Prop., at Jydernes Opofrelser for Banken vel kunde berettige dem til en Filialbanks Oprettelse i Aalborg, aldeles indrettet i Form som Nationalbanken, som Laane, Disconto- og Deposito Bank. Denne Filialbank vilde vække de slumrende Kræfter; thi selv den bedste Kredit formaaer kun lidet uden Kapital. Desuden, vedblev han, syntes Jyllands Jnteresse i Realiteten ikke at repræsenteres i Nationalbanken, blot fordi ingen Filialbank der endnu var oprettet, og han ønskede derfor gjerne Oplysning om, hvad dog egentlig Nationalbanken gavner Jylland, og hvad godt Jyderne erholde for den betydelige Sum, som de aarlig yde til Bankens Administration. Med 49 Stemmer imod 2 blev antaget, at ogsaa dette Andragende egnede sig til en Kommittee, der dog endnu blev udsat, da Justitsraad Fleischer yttrede at ville indgive et lignende Forslag. J Mødet den 4 Mai fungerede Stiftamtmand Rosenørn atter i Præsidentens vedvarende Sygdomsforfald, og tilkjendegav, at han havde modtaget et Andragende fra 11 hoveriegjørende Bønder paa Vingegaards Gods om Hoveriets Ophævelse, som skulde afgives til den i samme Anledning nedsatte Kommittee. Derefter oplæste Prokurator Jngerslev, som Referent i Kommitteen over Udkastet til en Anordning om Bøders og visse andre Pengeforpligtelsers Afsoning, Sammes Betænkning herom. Ogsaa blev Sagen angaaende Udkastet til en Plakat med Hensyn til Anordningen om den islandske Handel og Skibsfart, foreløbig behandlet, og dens Afgjørelse udsat til den 9d. Agent Nielsen oplæste derpaa et Forslag fra endeel Borgere i Aalborg og Ophævelse af Plakaten af 25 Juli 1815, der tillader paa Landet at opkjøbe Landmandens Produkter, hvori der ivres meget mod Landkræmmerne. Et Medlem protesterede herimod, og troede derved at udtale alle jydske Landboeres Mening, da her ikke var Tale om nogen Kjøbstadrettigheds Opretholdelse, men om at berøve en i Naturloven grundet og af Staten sanktioneret Rettighed. Efterat Proponenten havde tilkjendegivet, at han kun af Pligt mod Andragerne havde forebragt denne Sag, Sal besluttedes der ved Afstemning med 47 Stemmer mod 4, at der ikke skulde nedsættes Kommittee. Endvidere oplæste samme Deputerede et Andragende fra Slagterlauget, i Aalborg angaaende formeentlige Ingreb i dets Laugs rettigheder, fornemmelig af Landboerne. Da et Medlem fandt dette Andragende ligesaa ubeføiet som det Foregaaende, anførte Prop., at det dog indeholdt fuldkommen Sandhed, eftersom Slagterlauget lider betydelig i dets Næring ved Landsbyeslagterne. Jmidlertid blev denne Sag ved Afstemning eenstemmig afviist.